Tavlenes betydning er viktig for kroatisk historie. Blant de navn som finnes på tavlene er det tre menn: Horoúathos, Horoáthos, og Horóathos (Χορούαθ[ος], Χοροάθος, Χορόαθος) og det er antatt at navnene henviser til kroatiske menn. I tillegg nevner «Tanais-tavlen B» Horoathos som sønn av en Sandarz som er et navn som peker mot iransk, skytisk og sarmatisk språk. Det er en sterk indikasjon at kroatene på denne tiden var et iransk folk innenfor den sarmatiske eller alanske grenen som ble slavifisert i de påfølgende århundrene. Det har blitt understreket at det ikke er en direkte forbindelse mellom disse historiske navnene med historiske eller moderne kroater, unntatt for tilsynelatende like navn.